ئەفسانە ڕەحیمی
لهگهڵ ئهوهی ڕژیمی دژه مرۆڤانهی ئاخوندی به ههموو توانایهوه کهوته سهرکوتکردنی ڕاپهڕیوانی شۆڕشی ژیناو بهسهخترین شێوه ڕووبهڕووی ڕاپهڕیوان و ناڕازیان بۆوه، بهڵام نهیتوانی ئهم شۆڕشه شکست پێبێنێ. خهڵکی ئێران و کوردستان، به ههموو چین و توێژهکانیهوه یهکگرتوانه بهرامبهر بهم ڕژیمه وهستانهوه. شۆڕشی ژینا، له ژێر دروشمی ژن، ژیان، ئازادی پێناسهیهکی نوێی بهشۆڕش و بهرخودانی ئافرهتان بهخشی و ئافرهتانی چاوکراوهتر کرد، لهوهی که ئافرهتان بێنه مهیدان و شان بهشانی پیاوان له پێناو ماف و ئازادیهکانی خۆیان و گهل و نهتهوهکهیان تێبکۆشن. شۆڕشی ژینا وای کرد که مهحاڵه تازه ئافرهتان له ئێران و کوردستان دا واز له داخوازیه ڕهواکانیان بێنن.
توندوتیژی لەدژی ژنان ، دهستهواژهیهکی نامۆ نیه بۆ ئافرهتان و ئهم چهمکه مێژوویهکی پڕ له تراژیدیا و ناعهداڵهتی و پێشلکردنی ماف و ئازادیهکانی دژ ئافرهتان له تهواوی جیهان دا ههیه، بەڵام ئەوەی ئێستا لە حوکمڕانی ئاخوندان لە ئێراندا ڕوودەدات، وهک بهرههمی تهواوی مێژووی خۆی، شتێکە لە دەرەوەی هەموو پێوەرەنێودەوڵەتییهکان و سنووری پێشلکردن و زوڵمی تێپهڕاندوه و کهوتۆته سهر ڕهوتی جنایهت و پاکتاوی ڕهگهزی و به کۆیلهکردنی تهواوهتی ئافرهتان.
لە سەرەتای سەرهەڵدانی ڕژیمی ئاخوندی ژنان ناڕەزایەتیان بەرامبەر بە ئایدۆلۆژیای ڕێژیم دەربڕی و زۆرجاریش لە مەترسیدا بوون. دەسەڵاتی ئاخوندی بە دڕندانەترین شێوە دەستی داوەتە ڕاوەدوونان و ئازار و گرتن و لە سێدارەدانی ڕۆڵە شۆڕشگێر و قارەمانەکانی ئێران. زۆرێک لەو ژنانەی کە بەندکراون، باس لەوە دەکەن کە لە کاتی گرتنیان هەڕەشەیان لێ کراوە یان دەستدرێژی سێکسییان کراوەتە سەر. شۆڕشی ژینا، ئهو پهرده شاراوهی لهسهر زوڵم و زۆری و چهوسانهوهی ئافرهتان له چوارچێوهی ئهم دهسهڵاته دژه ئینسانیه بۆ ههموو جیهان لادا و جیهانی کرده هاوسۆز و هاودهردی ماف و ئازادی ئافرهتان لهئێران دا. به چهشنێک که ماف و ئازادی ئافرهتان له شۆڕشی ژینا بوه سهرمهشق و لهناو باقی داخوازی و ماف و داواکانی دیکهدا، گۆشهیهکی گرنگ و چارهنووس سازی بۆخۆی کردهوه.
بەشداری ژنان لە خۆپیشاندانەکانی ئێستادا لە دەرەوەی خۆپیشاندانەکانی پێشووترە،ڕۆڵی ژنانی گەنج و کچان لە ناڕەزایەتییەکانی ئێستادا دیار و بەرچاوە. خۆپیشاندەران لە جیاتی چاکسازی لە ئێران داوای ڕووخانی ڕژیمی ئاخوندی دەکەن .دروشمی "ژن، ژیان، ئازادی" و بانگەوازی کۆتاییهێنان بە حیجابی ئیجباری و باقی ماف و ئازادیهکانی تر، تهواوی ئایدلۆژیا و فکر و ڕاوانگهی دژه مرۆڤیانهی ئهم ڕژیمه نهگریسهی کردۆته ئامانج.
ئەم ناڕەزایەتیانە بەبێ رچاوکردنی رەهەندەکانی چینایەتی، نەتەوە و ڕەگەز بە شێوەیەکی بەرفراوان پشتیوانیی جیهانی لێدەکرێ. ژنانی ئێران تا گەیشتن بە مافە رەواکانیان دەست لە خەبات هەڵناگرن وتا هەڵتەکانی ئەو ڕژیمە دژە ژنە و دامەزراندنی سیستمێکی یەکسانیخواز بەردەوام لە ڕیزی پیشەوەی خەبات دا دەبن و بە بێ دوودڵی هەنگاو هەڵدەگرن بۆ ڕوخانی ڕژیمی ئاخوندی .
بهشی ( ژنان )
ناونیشای وتار: ڕۆڵی ئافرەتان لە شۆڕشی ژینا
خراپی باری جەستەیی بورهان سەعیدی لە گرتووخانەی ئیتلاعاتی سنەبهشی : ههواڵی ئێران رۆژ: 2023-06-08
گواستنەوەی منداڵێکی زیندوو بۆ مردووخانەی ئیمام عەلی چابەهاربهشی : ههواڵی ئێران رۆژ: 2023-06-08
قەدەغەكردنی چاوپێكەوتنی زیندانیانی بەندی ٤ی زیندانی ئێڤینبهشی : ههواڵی ئێران رۆژ: 2023-06-08
لەسێدارەدانی دوو بەندکراوی دیکە لە زیندانی کرمانبهشی : ههواڵی ئێران رۆژ: 2023-06-07
بڕینەوەی داری دارستانی گوندی "ساوجیـ"ـی مەریوان لەلایەن ڕژیمەوهبهشی : ههواڵی کوردستان رۆژ: 2023-06-07
سێ چالاكی كرێكاری لەشاری سنە بە دانانی بارمتە ئازد كرانبهشی : ههواڵی کوردستان رۆژ: 2023-06-07